Du kan spare op på forskellige måder, afhængig af hvornår du skal bruge de penge, du sparer op. Hvis du skal bruge pengene inden for tre år, anbefaler vi, at du sætter dem ind på en konto, der giver renter – fx en almindelig opsparingskonto eller en Fastrente opsparing. Hvis du først skal bruge pengene om tre år eller senere, anbefaler vi, at du investerer dem. Det skyldes, at der er mulighed for at få et bedre afkast end på en opsparingskonto, når du har en længere tidshorisont. Du kan fx investere gennem en månedsopsparing eller en aktiesparekonto. Læs mere om månedsopsparing.
Læs mere om aktiesparekonto.
Læs mere om, hvornår vi anbefaler dig at spare op eller investere. Vær opmærksom på, at investering aldrig er uden risiko, og at du kan miste hele eller dele af det investerede beløb.